《寄米君梦省城慰其穷愁相招过岁二首 其一》
明代·邓云霄

侠气诗名满坫坛，傍人还作布衣看。交游末路情偏冷，霜雪前途日渐寒。

疲马谁怜关塞远？孤鸿空叫稻粱难。君来且就袁安卧，长铗从今莫浪弹。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。